
Nr. 4362 din 20 iulie 2022
RAPORT

al compartimentului de resort din aparatul de specialitate al primarului la proiectul de hotărâre privind aprobarea cooperării/colaborării comunei Vulcana-Băi cu Asociația Județeană a Vânătorilor și Pescarilor Sportivi Dâmbovița, gestionarul fondului cinegetic nr. 12 Vulcana
          Art. 136 alin. (8) lit. b) din Ordonanța de Urgență a Guvernului nr. 57/2019, prevede că „Fiecare proiect de hotărâre înscris pe ordinea de zi a şedinţei consiliului local este supus dezbaterii numai dacă este însoţit de: rapoartele compartimentelor de resort din cadrul aparatului de specialitate al primarului.

              Analizând proiectul de hotărâre și referatul de aprobare prezentat de inițiator.
Având în vedere temeiurile juridice, respectiv prevederile:
a) art. 1 alin. (2), art. 3, art. 6-13, art. 75, art. 84, art. 85, art. 95 alin.(2), art.96, art. 98, art. 104 alin.(1) lit. k) art. 105 alin.(1), art. 106, art. 110 art. 129 alin. (1), alin. (2) lit. e) coroborat cu alin. (9) lit. a), art.197, art.198, art. 199, art. 200, art. 240 și art. 243, lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

b) e) art. 5 alin.(1) lit. c), art. 6 alin.(1) lit. w) și art. 34 alin.(1)  din Legea vânătorii și  a protecției fondului cinegetic nr. 407/2006, cu modificările și completările ulterioare;

c) f) art. 35 alin. (1) și alim.(6) din Legea nr. 273/2006 privind finanțele publice locale, cu modificările și completările ulterioare;

d) g) art. 1 și art. 2 din Ordinul ministrului mediului, apelor și pădurilor nr. 1570/2022 privind stabilirea modelului-cadru al acordului de colaborare dintre gestionarul fondului cinegetic şi unităţile administrativ-teritoriale de pe raza fondului cinegetic.
         Anexa Ordinului  ministrului mediului, apelor și pădurilor 1570/2022 stabileşte modelul-cadru al acordului de colaborare dintre gestionarul fondului cinegetic şi unităţile administrativ-teritoriale de pe raza fondului cinegetic.

 Gestionarul fiecărui fond cinegetic încheie un acord de colaborare cu fiecare unitate administrativ-teritorială de pe raza fondului cinegetic, cu activităţi, măsuri şi răspunderi concrete, în funcţie de particularităţile specifice, după modelul-cadru prevăzut în anexă. 
 Acordul de colaborare se încheie de către gestionar în maximum 30 de zile calendaristice de la intrarea în vigoare a prevederilor  ordinului, respectiv de la primirea gestiunii fondului cinegetic, prin încheierea procesului-verbal de predare-primire a acesteia, după caz.  
         Față de cele ce preced consider oportun, necesar și legal proiectul de hotărâre și propun adoptarea acestuia în forma prezentată de inițiator.
Raportul compartimentului de resort va fi înaintat, în termen util, secretarului general al comunei, în vederea emiterii avizului său de legalitate, dar și pentru a fi înaintat comisiilor de specialitate ale consiliului local în vederea întocmirii avizului consultativ al acestora.

